ธอส.สบช่องฝากเงินที่ปณ.ครั้งละ10บาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ธอส.เปิดรับฝากเงินในสาขาไปรษณีย์ทุกแห่ง
นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.ร่วมมือกับบริษัท ไปรษณีย์ไทย (ปณท.) เปิดให้บุคคลธรรมดาสามารถฝากเงินผ่านเคาน์เตอร์ไปรษณีย์ได้กว่า 1,200 แห่งทั่วประเทศ โดยจะต้องเป็นลูกค้าประเภทบุคคลธรรมดา มีบัญชีกระแสรายวัน ออมทรัพย์ ออมทรัพย์พิเศษ และบัญชี ธอส.รักการออม ประชาชนสามารถนำสมุดคู่ฝากไปฝากเป็นเงินสดได้ไม่เกินวันละ 1 แสนบาท คิดค่าธรรมเนียมรับฝากรายการละ 10 บาท โดยจะเปิดให้บริการในสิ้นปีนี้
นายขรรค์ กล่าวว่า ในเดือน ก.ย.ต.ค.ที่ผ่านมา ธอส.สามารถปล่อยสินเชื่อต่อเดือนได้ที่ 8,000 ล้านบาท ซึ่งลูกค้าส่วนใหญ่เป็นลูกค้าที่มีระดับรายได้น้อยถึงปานกลางที่ต้องการสินเชื่อบ้านเพื่ออยู่อาศัยของตัวเอง ขณะที่แนวโน้มการปล่อยสินเชื่อบ้านในปี 2554 เชื่อว่าจะยังขยายตัวต่อไปได้ จากนโยบายอัตราดอกเบี้ยต่ำของประเทศไทย
นายขรรค์ กล่าวอีกว่า ในส่วนของภัยน้ำท่วมในขณะนี้ได้รับแจ้งว่ามีลูกค้าได้รับผลกระทบ 200 ราย แต่คาดว่าหลังจากนี้อีก 12 สัปดาห์จะมียอดเพิ่มขึ้น โดย ธอส.จะช่วยเหลือหลายรูปแบบ เช่น กรณีบ้านเสียหาย ได้ผ่อนผันการจ่ายหนี้ 4 งวด ลดดอกเบี้ยเหลือ 1% กรณีเสียชีวิตจะลดดอกเบี้ยเหลือ 0.01% หากลูกค้าสูญเสียบ้านทั้งหลังจะยกหนี้ส่วนบ้านให้ และปล่อยสินเชื่อซ่อมแซมให้อีก 100%